Tööandjate keskliit on mures Isamaa ja Res Publica Liidu poolt välja töötatud võlakaitse seaduse eelnõu pärast, mis hakkaks ümber kujundama kõiki eraisikute poolt täitmata jäetud lepingulisi kohustusi.    Majanduskriisi tõttu on muudetud kogumispensioni süsteemi, tõstetud käibemaksu ja aktsiise. Võlasuhete ümberkujundamine oleks majanduskeskkonna järjekordne ulatuslik muudatus. Tööandjate keskliidu hinnangul pärsib pidevalt muutuv ettevõtluskeskkond investeeringuid ja teeb keeruliseks pikemajalise äritegevuse plaanimise.    Kuigi eelnõu tekst ei ole veel avalik, on seadus plaanitud jõustada juba 1.  septembril 2010. Tööandjate keskliit kutsub erakondi üles järgima häid õigusloome tavasid, hindama seaduse kõiki mõjusid ja mitte kiirustama puuduliku eelnõu algatamisega Riigikogus. Keskliit leiab, et olulist majanduslikku mõju omava seaduse eelnõu vajab eelnevat tutvustamist, täiendavat analüüsi ja avalikku arutelu, kuhu kaasatakse teiste hulgas ka Eesti Tööandjate Keskliit ja Eesti Kaubandus-Tööstuskoda.    Pikemalt saad lugeda siit>>     Eesti Tööandjate Keskliit kutsus Tallinna volikogu üles tühistama 8. aprillil vastu võetud müügimaksu määrust, kuna see toob kaasa ulatusliku hinnatõusu terves riigis ja võib sellega ohustada Eesti europüüdlusi.    Tööandjate keskliidu hinnangul on selgelt täheldatav, et hinnalangus majanduses laiemalt on peatunud ja ettevõtjad on kahjumite  vähendamiseks sunnitud hindu tõstma. Tallinna müügimaks administratiivse meetmena avaldab täiendavat negatiivset mõju tarbijahindadele ja võib muu hulgas ohtu seada Eesti liitumise eurotsooniga.    "Viimastel kuudel on maailmas mure inflatsiooni pärast kasvanud - pikaajalised riigivõlakirjade intressid on tõusnud ja toorainete hinnad samuti. Eestis näitas märtsi statistika inflatsiooni kiirenemist 1,7%-ni, mis ületab eurotsooni keskmist 0,2%," märkis tööandjate keskliidu juhataja Tarmo Kriis.    "Müügimaksu kehtestamine juuni algusest võimendaks inflatsiooni veelgi lisaks väga halva ajastusega - eriti seetõttu, et Euroopa võib kahtluse alla seada meie Maastrichti inflatsioonikriteeriumi täitmise pikaajaliselt. Selline käitumine oleks väga Kreeka moodi ja vaadates Kreeka tänaseid suuri probleeme, võiksime endalt küsida, kas see on teekond, mida tasuks ette võtta," lisas Kriis.    Juhul kui Tallinna volikogu ei soostu oma müügimaksu määrust tühistama, teeb tööandjate keskliit  ettepaneku muuta kohalike maksude seadust, et välistada kohalike omavalitsuste poolt selliste koormiste kehtestamise, mis kahjustavad riigi rahanduspoliitikat ja üldist majanduskeskkonda. Eesti on kohalike maksude jaoks liiga väike.     Praegusel ebakindlal ajal on tööstress järjest süvenev probleem. "Uuringud näitavad küll Eesti kõrget stressitaset, kuid enamasti ei seostata seda töötingimustega," märgib Rakendusuuringute Keskuse CentAR vanemanalüütik Janno Järve, kes osales üle-eestilise tööstressiuuringu läbiviimisel.    Kuna stressi tekkemehhanismides osalevad nii töötajad kui ka tööandjad, on selle vähendamiseks vaja samuti ühist jõupingutust. Millised psühhosotsiaalsed riskid igapäevatöös varitsevad ja kuidas nendega toime tulla? Tööelu osapooli kutsutakse sel teemal kaasa mõtlema neljapäeval, 29. aprillil 2010 kell 10-15 tööstressi konverentsil Rahvusraamatukogus.    Mõttevahetuse elavdamiseks saab lisaks  valdkonna spetsialistide, psühholoogiaprofessorite Stavroula Leka ja Aleksander Pulveri sõnavõttudele jälgida ning analüüsida draamanäitlejate etendatud erinevaid elulisi stressisituatsioone. Kohtade arv on piiratud. Seetõttu palutakse oma osavõtusoovist teada hiljemalt 20. aprilliks. Konverentsi kava leiate siit>> ja registreerimisankeedi siit>>    Konverentsi korraldab tööstressivastase kampaania raames Tööinspektsioon koostöös Eesti Tööandjate Keskliidu, Eesti Ametiühingute Keskliidu ja Euroopa Sotsiaalfondiga. Kampaania käigus tutvustatakse esmakordselt Eestis tööandjatele mõeldud tööstressi kaardistajat, mis näitab, kuivõrd psühhosotsiaalsed riskid töötajaid igapäevaselt ohustavad. Kaardistaja kohta vt lähemalt siit >>     Tööandjate keskliit saatis Poola tööandjate organisatsioonidele Konfederacja Pracodawców Polskich ja Polska Konfederacja Pracodawców Prywatnych Lewiatan kaastundeavalduse Poola presidendi Lech Kaczynski, tema abikaasa Maria ja arvuka kõrgetasemelise ametliku delegatsiooni hukkumise puhul lennukatastroofis. Avalduses on öeldud, et Eesti ettevõtjad tunnevad kaasa tragöödia ohvrite lähedastele ja kogu Poola rahvale, mälestades kõiki poolakaid, kes hukkusid koos oma presidendiga.     40 miljoni liikmega valitsusväline Ameerika pensionäride organisatsioon AARP (American Association for Retired Person) kutsub tööandjaid üles osalema kolmandal innovatiivse tööandja auhinna konkursil, et tunnustada rahvusvahelisi parimaid praktikaid 50+ tööjõu rakendamisel ja tuleviku töökohtade kaardistamisel.    Rahvusvahelise auhinnaga "AARP International Innovative Employer  Award" tunnustatakse väljaspool Ameerika Ühendriike paiknevaid tööandjaid, kelle uuenduslikud tööjõu ja/või inimressursi arendamisega seotud tegevused on suunatud üle 50-aastastele töötajatele. Võitjate nimed avaldatakse Financial Times'i vastavas ülevaates. Auhinna on varem saanud eri suurusega tööandjad nii era- kui ka avalikust sektorist: BMW, Centrica, BT Group, Adecco Canada, Loewe, Deutsche Bahn, Domestic & General, SICK AG ja Horsensi linnavalitsus.    Kuna tööjõuturul väheneb  25-44-aastaste töötajate osakaal, muutub tööandjate jaoks konkurentsivõime säilitamiseks järjest kriitilisemaks töötada välja meetmed, mis aitavad säilitada ja ligi tõmmata vanemas eas kogemustega töötajaid. AARP julgustab kõiki tööandjaid looma vastastikku kasuliku töökeskkonna, mis väärtustab sarnaselt noorematele ka vanemate töötajate potentsiaali.    Pikemalt saad lugeda siit>>       Toiduliit ootab konverentsile eelkõige toiduainetööstuse esindajaid, turundusjuhte, osakondade direktoreid, kaupmehi, koostööpartnereid, avaliku sektori esindajaid, toitlustajaid,  kokasid, turismiettevõtjaid, põllumajandustootjaid, ettevõtjaid ja kõiki teisi toiduteema-huvilisi.    Konverentsi ja seal osalemise kohta vaata lähemalt siit >>     Ergonoomika väärtustamiseks ja arendamiseks asutasid Eesti Maaülikooli lõpetanud ergonoomikamagistrid erialaseltsi Ergoest, mis muu hulgas abistab ka töökeskkonnaspetsialiste nende igapäevatöös, kirjutab Eesti Töötervishoid.    Ergonoomika tegeleb töövahendite ja -tingimuste optimeerimisega, et ennetada töökoha halvast kujundusest tingitud tervisehäireid. Eestis teatakse ergonoomikast veel vähe ega osata tööruumide kujundamisel kaasata vastavat spetsialisti, kelle soovitused töötajatele ergonoomiliste töötingimuste loomiseks tagavad töö suurema efektiivsuse.    Sisekujundaja töö võib olla silmale kena vaadata, kuid samal ajal ei pruugi see olla mugav  ja ohutu. Alles ülekoormus- ja kutsehaiguste ilmnemisel hakatakse mõtlema töökoha ümberkujundamisele, kuid siis võivad tervisehäired olla juba pöördumatud ja tuua tööandjale kaasa suuri kulutusi.    Töökeskkonnaspetsialistidele ja tööandjatele pakuvad Ergoesti asutajad vabamas vormis arutelu võimalust veebilehe http://www.ergonoomika.ee/ vahendusel. Ühtlasi saavad tööandjad ergonomistide seltsile teada anda tegelikest probleemidest, millele saavad lahendusi otsida ergonoomika magistrandid oma uurimustöös.    Vt ka http://www.tootervishoid.ee/       Rohkem infot leiad siit >>      Rohkem infot leiad siit >>      Rohkem infot leiad siit >>       Rohkem infot leiad siit >>      Rohkem infot leiad siit >>       Rohkem infot leiad siit >>       Rohkem infot leiad siit >>       Rohkem infot leiad siit >>       Rohkem infot leiad siit >>      Rohkem infot leiad siit >>       Rohkem infot leiad siit >>       Rohkem infot leiad siit >>       Rohkem infot leiad siit >>       Rohkem infot leiad siit >>      Rohkem infot leiad siit >> ja registreerumisankeedi siit >>      Rohkem infot leiad siit >>       Rohkem infot leiad siit >>      Rohkem infot leiad siit >>      Rohkem infot leiad siit >>      Rohkem infot leiad siit >>       Rohkem infot leiad siit >>      Rohkem infot leiad siit >>      Rohkem infot leiad siit >>       Rohkem infot leiad siit >>      Rohkem infot leiad siit >>      Rohkem infot leiad siit >>      Rohkem infot leiad siit >>      Rohkem infot leiad siit >>      Rohkem infot leiad siit >>       Rohkem infot leiad siit >>       Rohkem infot leiad siit >>